open-index/open-wikipedia-markdown huggingface dataset:
Երաժշտության ձայնագրողների շվեդական միություն

**Երաժշտության ձայնագրողների շվեդական միություն** (**Grammofonleverantörernas förening**, **GLF**), միություն, որը ներկայացնում է երաժշտության ձայնագրող ընկերությունների շահերը Շվեդիայում, անդամակցում է Ֆոնոգրամմա արտադրողների միջազգային ֆեդերացիային։ Կազմում և հրապարակում է պաշտոնական չարթեր սկսած 1975 թվականից, ներառյալ Swedish Albums Chart-ը և Swedish Singles Chart-ը։

GLF- անդամներն են՝ Bonnier Amigo Group, EMI Svenska AB, Network Entertainment Group (MNW?), Sony BMG Sweden AB, Sound Pollution AB, Universal Music Sweden AB, and Warner Music Group Sweden AB:

Սկսած 1986 թվականից GLF-ը վարում է Grammotex առցանց ձայնագրությունների կատալոգը, որը այժմ պարունակում է 100,000 անվանումներ։

## Ծանոթագրություններ

## Արտաքին հղումներ
*Grammotex, առցանց կատալոգ
*Sverigetopplistan, Շվեդական շաբաթական չարթեր ալբոմների, սինգլների DVD-ների և ներբեռնումների համար։

Կատեգորիա:1975 հիմնադրումներ Շվեդիայում
Կատեգորիա:1975 հիմնադրված ընկերություններ
Կատեգորիա:Շվեդական երաժշտություն
Կատեգորիա:Շվեդիայի կազմակերպություններ
MegaCharts

**Dutch Charts**, **GfK Dutch Charts**, **MegaCharts**, չարթեր թողարկող ընկերություն, որը կազմում և հրապարակում է պաշտոնական չարթեր Նիդերլանդներում, որոնցից ամենահայտնիներն են Single Top 100-ը և Album Top 100-ը։

## Մեգաչարթեր
;Սինգլներ
*Single Top 100
*Single Tip

;Ալբոմներ
*Album Top 100
*Compilation Top 30 
*Combi Album Top 100
*Backcatalogue Top 50

;DVD-ներ և այլ
*Dance Top 30
*Midprice Top 50
*Music DVD Top 30
*Film DVD Top 30
*Game Top 10

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Նիդերլանդների երաժշտություն
Կատեգորիա:Նիդերլանդների ընկերություններ
Քլաուս Ֆոն Քլիտցինգ

**Քլաուս Ֆոն Քլիտցինգ** (, ), գերմանացի ֆիզիկոս, աշխատել է Շտուտգարտի համալսարանում։ 1985 թվականի Ֆիզիկայի Նոբելյան մրցանակի դափնեկիր։ Ստացել է մի շարք գիտական մրցանակներ։

## Կենսագրություն
1962-ից 1969 թվականները սովորել է Բրաունշվեյգի տեխնիկական համալսարանում։ 1969-ից 1980 թվականները աշխատել է Վյուրցբուրգի համալսարանում։ 1972 թվականին պաշտպանել է «Թելուրի գալվանոմագնիսական առանձնահատկությունները ուժեղ մագնիսական դաշտերում» թեմայով դիսերտացիա և ստացել ֆիզիկայի դոկտորի կոչում։ 1980-ից 1984 թվականները աշխատել է Մյունխենի տեխնիկական համալսարանում որպես ֆիզիկայի պրոֆեսոր։ 1985 թվականից մինչ այժմ հանդիսանում է Մաքս Պլանկի ընկերության Մաքս Պլանկի անվան պինդ մարմինների հետազոտությունների ինստիտուտի տնօրեն Շտուտգարտում։

ОՀետազոտությունների հիմնական ուղղություններն են խտացված նյութի ֆիզիկա, ցածրաչափ համակարգերի ֆիզիկա։ 1979 թվականին Գրենոբլում կատարել է մի շարք փորձեր սիլիցիումե դաշտային տրանզիստորում Հոլի էֆեկտի հետազոտության համար։ Այս փորձերի հետևանքում հայտնաբերեց ամբողջական Հոլի քվանտային էֆեկտը, որի համար էլ շնորհվել է Նոբելյան մրցանակը։ Հետազոտությունների արդյունքները հրապարակվեցին «Physical Review Letters» ամսագրում 1980 թվականի ապրիլին։

Ամուսնացած է, ունի երկու որդի և մեկ դուստր։

## Հասարակական գործունեություն
2016 թվականին ստորագրեց Նոբելյան մրցանակի դափնեկիրների կողմից նամակը Greenpeace-ին, Միացյալ ազգերի կազմակերպությանը և բոլոր երկրների կառավարություններին հորդորով դադարեցնել պայքարը գենետիկորեն մոդիֆիկացված մարմինների հետ։

## Ծանոթագրություններ

## Արտաքին հղումներ
* *Քլաուս Ֆոն Քլիտցինգ*. «Квантованный эффект Холла». Нобелевская лекция, Успехи физических наук, том 150, выпуск 1, сентябрь 1986 
* Նոբելյան կոմիտեի կայքում տեղեկություններ 

Կատեգորիա:Գերմանացի նոբելյան մրցանակակիրներ
Կատեգորիա:Գերմանացի ֆիզիկոսներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:20-րդ դարի ֆիզիկոսներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ֆիզիկոսներ այբբենական կարգով
Միջգյուղյա ճանապարհ

**«Միջգյուղյա ճանապարհ»** (), ռուս նկարիչ Ալեքսեյ Սավրասովի (1830-1897) նկարը, որ ստեղծվել է 1873 թվականին։ Ներկայում ընդգրկված է Տրետյակովյան պատկերասրահի հավաքածուում ( 829)։ Նկարի չափերը՝ 70 × 57 սմ։

## Պատմություն
Ալեքսեյ Սավրասովը «Միջգյուղյա ճանապարհ» նկարն ստեղծել է 1873 թվականին։ Երբ նկարն արդեն պատրաստ էր, Սավրասովն այն չի ուղարկել Գեղարվեստական շրջիկ ցուցահանդեսների ընկերության (պերեդվիժնիկներ) ցուցահանդեսին, այլ նվիրել է իր ընկերոջը՝ նկարիչ Իլարիոն Պրյանիշնիկովին։ Միայն քսան տարի անց՝ 1893 թվականին, նկարը ցուցադրվել է ցուցահանդեսներից մեկում և արժանացել դրական արձագանքների։ Նույն 1893 թվականին Իլարիոն Պրյանիշնիկովն այն նվիրել է Տրետյակովյան պատկերասրահին։

## Նկարագրություն
thumb|right|150px|«Սայլուղի» նկարը ԽՍՀՄ 1971 թվականի նամականիշի վրա
Նկարում պատկերված է անձրևից ողողված գյուղական ճանապարհ, որ ծածկված է ջրափոսերով ու ցեխով։ Հավանաբար տեղատարափ անձրևը տեղացել է շատ կարճ ժամանակ առաջ. երկինքը պատված է ամպերով, իսկ քամին շարունակում է ճոճել ճանապարհի երկայնքով աճած ծառերը (ուռենիներ)։ Ամպերի հետևից անցնում են արևի շողերը, իսկ ճանապարհից ձախ երևում է թարմ խոտի վառ կանաչը։

Նկարը փոխանցում է կարոտի ու միայնության զգացում  և արտացոլում բարդ հոգեբանական վիճակը, որում գտնվել է նկարիչը դրա ստեղծումից առաջ։

## Արձագանքներ
Արվեստագետ Նիկոլայ Նովոուսպենսկին Ալեքսեյ Սավրասովի «Միջգյուղյա ճանապարհ» նկարը կոչել է «նկարչի մեծագույն ստեղծագործություններից մեկը» և ասել, որ այն իր գեղարվեստական ուժով և բովանդակությամբ կարող է համեմատվել նկարչի ամենահայտնի կտավի՝ «Սերմնագռավները վերադարձան» նկարի հետ։ Նա նաև գրել է.

Արվեստագետ Ֆաինա Մալցևան «Միջգյուղյա ճանապարհ» նկարը կոչել է «նորարարական գեղանկարչության ու կերպարային կառուցվածքի» տեսանկյունից և նշել նկարչի լուծման համարձակություն, որ սահմանափակվել է միայն անձրևից ողողված գոյւղական ճանապարհի մոտիվով, որը տիպական էր լքված հեռավոր գյուղերի կերպարի համար։ Նա գրել է, թե «մենք հազիվ թե գտնենք Սավրասովի արվեստում այլ ստեղծագործություններ, որոնք «Միջգյուղյա ճանապարհի» նման կդառնային նրա արվեստի երկրորդ գագաթ «Սերմնագռավներից» հետո»։

## Ծանոթագրություններ

## Արտաքին հղումներ
* «Սայլուղի» նկարը  Տրետյակովյան պատկերասրահի տվյալների բազայում
* 

Կատեգորիա:1873 նկարներ
Կատեգորիա:Ալեքսեյ Սավրասովի նկարներ
Կատեգորիա:Բնանկարներ
Կատեգորիա:Տրետյակովյան պատկերասրահի նկարներ
Գիշերային (նկար, Կուինջի)

**«Գիշերային»** (), նկարիչ Արխիպ Կուինջիի (1841/1842-1910) նկարը, որ ստեղծվել է 1905-1908 թվականներին։ Կազմում է Ռուսական պետական թանգարանի հավաքածուի մաս ( Ж-4196)։ Նկարի չափերը՝ 107 × 169 սմ։

## Նկարագրություն
Գետի ափին գտնվող բլրի վրա արածում են ձիերը։ Լուսնի լույսով պայծառ լուսավորված գետի ժապավենը ձգվում է հեռուն՝ շրջապատված հարթավայրերի անսահմանությամբ։ Նկարի վերջնական տարբերակում ձիերի ուրվագծերն ու դիրքը փոխվել են, հավանաբար դա նպատակ է ունեցել հասնել ավելի բարձր արտահայտչականության և «գծային ուրվապատկերների ռիթմականության»։

«Գիշերային» նկարը, որ համարվում է անավարտ, Կուինջին ստեղծել է իր կյանքի վերջին տարիներին, և այն դիտարկվում է որպես նկարչի ինքնատիպ կտակ, ինչ-որ իմաստով՝ նրա հրաժեշտի ստեղծագործությունը։

## Արձագանքներ
Գրող Միխայիլ Նևեդոմսկին, որ գրել է Կուինջիի կենսագրությունը, ասել է.

Արվեստագետ Վլադիմիր Պետրովը Արխիպ Կուինջիի 150-ամյակին նվիրված իր հոդվածում վերլուծելով նկարչի ուշ շրջանի ստեղծագործությունները, գրել է.

## Ծանոթագրություններ

## Արտաքին հղումներ
* 
* 
* 

Կատեգորիա:1908 նկարներ
Կատեգորիա:Արխիպ Կուինջիի նկարներ
Կատեգորիա:Բնանկարներ
Կատեգորիա:Ռուսական պետական թանգարանի նկարներ
Գերտրուդա գործողություն

**Գերտրուդա գործողություն**, Երկրորդ համաշխարհային պատերազմի ժամանակ Երրորդ Ռայխի Թուրքիա ներխուժման նախագիծ։ Չնայած 1941 թվականին Նացիստական Գերմանիան և Թուրքիան ստորագրել են չհարձակման պայմանագիր, Բարբարոսա գործողության մեկնարկից քիչ առաջ Ադոլֆ Հիտլերը վճռական էր տրամադրված Անատալիան գրավելու վերաբերյալ՝ որպես Միացյալ Հայաստանի կառուցման նախագծի մաս։ Ի վերջո, Միացյալ Հայաստանի միջոցով անվտանգ դարձնելով կովկասյան ճակատը, այդպիսով Գերմանիան պատրաստվում էր իր համար երաշխավորել Բաքվի նավթի հասանելիությունը։

## Քաղաքական ենթատեքստ
[thumb|300px|[Չհարձակման պայմանագիր Գերմանիայի և Թուրքիայի միջև|Չհարձակման պայմանագրի ստորագրությունը Անկարայում, 1941 հունիսի 18]]
1939 թվականին Երկրորդ համաշխարհային պատերազմի մեկնարկից հետո Թուրքիայի Հանրապետության նախագահ Իսմեթ Ինյոնյուն վարում էր չեզոքության քաղաքականություն, փորձելով զերծ պահել թուրքական պետությունը հակամարտության մաս կազմելուց։ Թուրքիան հարաբերություններ էր պահպանում բոլոր հակամարտող կողմերի (Առանցքի ուժերի և Հակահիտլերյան խմբավորման) հետ, ինչպես նաև բոլոր կողմերից ձեռք էր բերում ռազմատեխնիկա։

## Գործողության նախագծում
Ներխուժումը նախատեսված էր 1942 թվականին ավարտին և պետք է ավարտվեր հինգ շաբաթվա ընթացքում։ Ի սկզբանե նախատեսված էր գործողության համար Դանիայից դուրս բերել չորս հետևազորային դիվիզիա և մեկ հրետանային բրիգադ։ Այդ բանակը պետք է հարվածեր Թուրքիային հյուսիսից, գլխավորելով ներխուժումը։ Կրիգսմարինեն Եգեյան ծովի Դոդեկանեսի կղզեխմբի շրջանում տեղակայված յոթ նավով աջակցելու էր բանակի հարձակումը ծովից։

Երկու զորամիվորում հարվածելու էին Մերձավոր Արևելքից, մեկը՝ Սիրիայից և Իրաքից, երկրորդը՝ Հայաստանից (Երևանից)։ Այդպիսով նախատեսվում էր ամբողջությամբ շրջափակել Թուրքիան։ Բաթումում տեղակայվելու էին արիերգարդը և ռմբակոծիչները։

## Գործողության չեղարկում
[thumb|right|300px|Գերմանական լեռնահրաձիգները [Կովկասում, զինված Ֆլակ ՀՕՊ համակարգով]]
Գերտրուդա գործողությունը որպես նախագիծ արժանացել էր դրական գնահատականի, սակայն դրա իրագործումը կախված էր Կովկասում և Արևելաեվրոպական հարթավայրում Գերմանիայի տիրապետության առկայությունից և Արևմուտքի հետ առճակատման բացակայությունից։

Երբ Հիտլերը սկսեց գործողության մեկնարկը, խորհրդային բանակը ջախջախեց և արգելափակեց գերմանացիներին Ստալինգրադի ճակատամարտում, Հյուսիսային Կովկասում, իսկ Ռոմմելի բանակը պարտվեց Էլ Ալամեյնի երկրորդ ճակատամարտում։ Այդպիսով Հիտլերը չեղարկեց Գերտրուդա գործողությունը։

## Տես նաև
* Հայկական լեգեոն
* Դրաստամատ Կանայան

## Գրականություն
* Michael Kerrigan, *Les plans secrets de la Seconde Guerre mondiale*, Paris, Acropole, 2011

## Ծանոթագրություններ

Կատեգորիա:Երկրորդ համաշխարհային պատերազմի ճակատամարտեր և ռազմագործողություններ
Կատեգորիա:Ծածկագրային անվանումներ
Կատեգորիա:Թուրքիայի պատմություն
Կատեգորիա:Թուրքիայի Հանրապետության պատմություն
Լամիվուդին/նեվիրապին/ստավուդին

**Լամիվուդին/նեվիրապին/ստավուդին** (**3TC/NVP/d4T**), դեղորայք, որը օգտագործվում է ՄԻԱՎ/ՁԻԱՀ բուժման նպատակով։ ԱՅն լամիվուդինի, նեվիրապինի և ստավուդինի ֆիքսված դեղաչափերի կոմբինացիա է։ Այն օգտագործվում է առանձին կամ այլ հակառետրովիրուսային դեղերի հետ միասին։ Այն օգտագործվում է պերօրալ օրական 2 անգամ։

Այն դեղի տանելիությունը լավ է։ Կողմնակի ազդեցությունները համապատասխանում են կազմում եղած առանձին դեղերի կողմնակի ազդեցություններին։ Կողմնակի ազդեցությունները ներառում են ցանը, համրությունը, պանկրեատիտը, արյան մեջ կաթնաթթվի մեծ քանակը։ Լյարդի խնդիրներով մարդկանց համար խորհուրդ չի տրվում օգտագործել։ Հղիության դեպքում երեխայի համար անվտանգությունը պարզ չէ և խորհուրդ է տրվում օգտագործել երկրորդ եռամսյակից հնարավորության դեպքում։

Այն ԱՀԿ դեղերի ցանկում է որպես առողջապահական համակարգում անհրաժեշտ ամենաարդյունավետ և անվտանգ դեղերից մեկը։ Զարգացող երկրներում արժեքը 9.56$ է մեկ ամսվա օգտագործման համար։ 2015 թվականի տվյալներով այն հասանելի չէ ԱՄՆ-ում։

## Բժշկական կիրառություն
Այն առաջին կարգի բուժում է զարգացող երկրներում։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:ՁԻԱՀ
Նորէպինեֆրին (դեղամիջոց)

**Նորէպինեֆրին (դեղամիջոց)**, հայտնի է նորադրենալին անվանմամբ, կիրառվում է շատ ցածր զարկերակային ճնշում ունեցող մարդկանց շրջանում։ Այն սեպսիսի ժամանակ հիմնական կիրառվող դեղամիջոցն է, եթե ճշումը հնարավոր չի լինում կարգավորել ներերակային լուծույթների միջոցով։ Իր կառուցվածքով նույն մոլեկուլն է, ինչ հորմոն և նյարդային գրգիռ փոխանցող նորէպինեֆրինը։ Կիրառվում է դանդաղ ներերակային ներարկմամբ։

Հիմնական կողմնակի ազդեցություններին են պատկանում գլխացավը, դանդաղասրտությունը, և անհանգստությունը։ Այլ կողմնակի ազդեցույթուններից են սրտի անկանոն աշխատանքը։ Նորէպինեֆրինի երակային արտահոսքը կարող է առաջացնել վերջույթի իշեմիա (սակավարյունություն)։ Արտահոսքի պատճառով տուժված տարածքի արյունամատակարարումը կարող է բարելավվել ֆենտոլամինի կիրառման միջոցով։ Նորէպինեֆրինի ազդեցության մեխանիզմը ալֆա ադրենոռեցեպտորների կապելն և դրդելն է։

Նորէպինեֆրինը հայտնաբերվել է 1946 թվականին և անցել է բժշկական կիրառման 1950 թվականին ԱՄՆ-ում։ Այն համարվում է ջեներիկ դեղամիջոց։ Զարգացող երկրներում 4 միլիգրամի մեծածախ արժեքը 2015 թվականին կազմում էր 0․42 ԱՄՆ դոլար։ Մեծ Բրիտանիայում դրա արժեքը կամում է 4․4 ֆունտ։

## Բժշկական կիրառություն
Նորէպինեֆրինը կիրառվում է որպես սիմպաթոմիմետիկ դեղամիջոց, սեպտիկ շոկի վազոդիլատացիայի (անոթալայնացմանան) փուլում ինչպես նաև նեյրոգեն շոկի ժամանակ, և դոպամինային բուժման համեմատ ունի ավելի քիչ կողմնակի ազդեցություններ։

## Ազդեցության մեխանիզմ
Դրդելով α-1 և α-2 ադրենընկալիչները առաջացնում են անոթների հարթ մկանների կծկում, այդպիսով մեծանում է ծայրամասային անոթային դիմադրությունը և զարկերակային ճնշումը։ Այս մեխանիզմով նվազում է երիկամների և ստամոքս-աղիքային համակարգի արյունամատակարարումը։ Նորէպինեֆրինը ազդում է նաև β-1 ադրենընկալիչների վրա մեծացնելով սրտի կծկման հաճախականությունը և արտամղումը։ Սակայն սրտի հաճախասրտությունը ժամանակավոր է, քանի որ անոթների ճնշընկալիչների դրդման հետևանքով կենտրոնական նյարդային համակարգի կողմից մեծացվում է թափառող նյարդի (nervus vagus) տոնուսը ինչը բերում է ՍԿՀ-ի նվազման։ Նորէպինեֆրինը β-ադրենընկալիչների համեմատ առավելապես ազդում է α ընկալիչների վրա .

## Անվանումներ
Նորէպինեֆրինը ըստ Բրիտանական անվանակարգման հայտնի է նորադրենալին անվամբ։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Hot Adult Contemporary Tracks

**Hot Adult Contemporary Tracks**, *[[Billboard]]* ամսագրի հիմնական չարթերից մեկը; Կազմվում է ԱՄՆ տարածքում ամենաշատ եթեր տրվող Adult Contemporary (ժամանակակից մեծահասակ լսողների համար փոփ-ռոք) ժանրի երգերի հիման վրա։ Հիմնվել է 1961 թվականին։

## Պատմություն
Հիթ-շքերթը առաջին անգամ թողարկվել է *Billboard* ամսագրում 1961 թվականի հուլիսի 17-ին։ Անվանվումը ժամանակի ընթացքում փոփոխվել է՝ սկզբում - **Adult Contemporary Singles**, ապա՝ **Easy Listening** (մինչև 1962), **Middle-Road Singles** (1962—1963), **Pop-Standard Singles** (1964-ից սկսած), **Adult Contemporary** (1979-ից սկսած)։

Առաջին երգը, որ գլխավորել է չարթը եղել է Բրուկ Բենտոնի «The Boll Weevil Song» կատարումը։

## Ռեկորդներ
Սելին Դիոնը ընդհանուր առմամբ 87 շաբաթ գլխավորել է չարթը, որը բացարձակ ռեկորդ է բոլոր կատարողների միջև բոլոր տարիների ընթացքում։ Երկրորդ հորիզոնականը զբաղեցնում են Էլթոն Ջոնը և Լայոնել Ռիչին (47-ական շաբաթ)։ Իսկ հիթերի քանակով առաջին տեղում առաջինն տեղում են Էլթոն Ջոնը և Carpenters-ը (15-ական հիթ)։

## Ծանոթագրություններ

## Արտաքին հղումներ
* Այս շաբաթվա հիթ-շքերթը

Կատեգորիա:Հիթ-շքերթներ
Կատեգորիա:Billboard-ի չարթեր
Media Forest

**Media Forest**, Իսրայելական կազմակերպություն, զբաղվում է երաժշտական արդյունաբերության մոնիտորինգով և հետազոտություններով։ Հիմնվել է 2005 թվականին Նեթանյա քաղաքում։ Կազմակերպությունը իրականացնում է ռադիո և հեռուստատեսային կայանների կողմից եթեր հեռարձակվող ալիքների մոնիտորինգ, և տրամադրում է խմբավորված տեղեկատվություն։ Կազմակերպությունը տրամադրում է վճարովի տեղեկատվություն հեռարձակվող նյութերի վերաբերյալ։

Հիմնադրման օրվանից *Media Forest-ը*, հիմնել է տարածաշրջանային գրասենյակներ Ֆրանսիայում, Արգենտինայում, Մոլդովայում, Բելգիայում, Բուլղարիայում, Ռումինիայում, Հունաստանում և Շվեյցարիայում։

## Շաբաթական չարթեր
Media Forest-ը հրապարակում է չարթերը շաբաթական մեկ անգամ կիրակի օրը։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Հիթ-շքերթներ
Բրուքլին Դեքեր

**Բրուքլին Դանիել Դեքեր Ռոդիկ** (), ամերիկացի ֆոտոմոդել և դերասանուհի։ Հայտնի է դարձել «Sports Illustrated» ամսագրի հատուկ թողարկումներում հանդես գալուց (Swimsuit Issue) հետո՝ ներառյալ՝ 2010 թվականի շապիկին։

## Գործունեություն
Մինչև 2010 թվականը «Victoria's Secret» ընկերության «Swim» հավաքածուի համար աշխատելուն զուգահեռ Դեքերը նկարահանվել է «Տգեղ աղջիկ» (, 2009), «Չակ» (, 2009), «Սիրելի բժիշկ» (, 2009) ֆիլմերում։ «Ձևացրու, որ իմ կինն ես» (, 2011) և «Ծովային մենամարտ» (, 2012) ֆիլմերում հանդես է եկել գլխավոր դերում։

## Անձնական կյանք
2009 թվականի ապրիլի 17-ից Բրուքլինն ամուսնացած է թենիսիստ Էնդի Ռոդիկի հետ, որի հետ 2 տարի շփվել է նախքան ամուսնությունը։ Զույգն ունի երկու երեխա՝ որդին՝ Հենք Ռոդիկը (ծնվել է 30.09.2015), և դուստրը՝ Սթիվի Ռոդիկը (ծնվել է 2017 թվականին դեկտեմբերին)։

## Ֆիլմագրություն

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի հաղորդավարներ
Japan Hot 100

**Billboard Japan Hot 100**, ճապոնական սինգլների հիթ-շքերթ։ Հրապարակվում է 2008 թվականի փետրվարից։ Շքերթը կազմում են *[[Billboard]]-ը* և *Hanshin Contents Link-ը*։

Japan Hot 100 Singles-ի կառուցվածքը կրկնում է ''Billboard'' Hot 100: Սինգլների դիրքը չարթում որոշվում է Soundscan Japan ընկերության վաճառքների տվյալների և ռադիոկայաններում երգերի կրկնությունների տվյալների հիման վրա։ Չնայած Ճապոնիան հանդիսանում է թվային երաժշտական արտադրանքի տարածման առաջատար, այս միջոցով կատարված վաճառքների տվյալները չեն ներառվում հաշվարկներում։

## Ծանոթագրություններ

## Արտաքին հղումներ
* Այս պահի Japan Hot 100 հիթ-շքերթը billboard-japan.com կայքում
* Billboard Japan Hot 100 *[[Billboard]]* — Japan Hot 100
* Պաշտոնական կայք 

Կատեգորիա:Billboard-ի չարթեր
Կատեգորիա:Հիթ-շքերթներ
Կատեգորիա:Ճապոնիայի երաժշտություն
Deadline.com

**Deadline.com** կամ **Deadline Hollywood**, ամերիկյան վեբ կայք, որը պատկանում է «PMC» ընկերությանը, հիմնվել է Նիկի Ֆենկեյի կողմից և իրենից ներկայացնում է ինտերնետային նորությունների ռեսուրս հեռուստատեսության և կինոյի մասին։ Կայքը ամեն օր հրապարակում է ժամանցային նորություններ։

Կայքը գործարկվել է 2006 թվականին *Deadline Hollywood Daily* անվան տակ։ 2009 թվականին կայքը գնվեց *PMC* ընկերության կողմից, ինչպես խոսվում էր լուրերում յոթանիշ թվով։ Վաճառքից հետո կայքի անվանումը փոխվեց դառնալով *Deadline.com*, և որպես գործունեության ընդլայնում Հոլիվուդի նորություններին ավելացվեցին նաև Լոնդոնի և Նյու Յորքի նորությունները։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ժամանցային կայքեր‎
Կատեգորիա:ԱՄՆ-ի կայքեր
Բոհեմ (ֆիլմ)

«**Բոհեմ**» (), 2005 թվականի ֆիլմ, համանուն բրոդվեյական մյուզիքլի էկրանավորում։ Այն ստացել է Թոնիի և Պուլիցերյան մրցանակներ։ Ռեժիսորը Քրիստոֆեր Կոլամբուսն է։

## Սյուժե
Պատմությունը մի քանի Բոհեմի ներկայացուցիչների մասին է, որոնք ապրում են միմյանց հարևանությամբ Նյու Յորքում։ Այնտեղ նկարագրվում է ՁԻԱՀ-ով վարակված մարդկանց ոչ սովորական մի տարին։

Նրանցից մեկը Ռոջերն է, նա նախկին ռոք երաժիշտ է, նա՝ իր ընկերուհու ինքնասպանությունից հետո անցնում է բարդ զգացմունքային փուլ։ Նա ոչ մի կերպ չի համարձակվում սիրավեպ սկսել իր հարևանուհու՝ Միմի Մարկեսի հետ, ով էկզոտիկ պարեր է պարում։

Ռոջերի հետ մի բնակարանում ապրում է կինեմատոգրաֆիստ Մարկը, ով փորձում է համատեղել արվեստը առևտրի հետ։ Մարկի՝ իր ըղձերի հետևից ընկնող ընկերուհին, կրկեսային դերասանուհի Մորին է։ Նա Մարկից հեռանում է կին-փաստաբան Ջոանի մոտ։ Բացի դրանից, նրանց հարևանությամբ է ապրում փիլիսոփայության պրոֆեսոր Թոմ Քոլինզը։

Այդ շրջանակից դուրս է մնում Բենին, որն, ամուսնանալով տան տիրոջ դստեր հետ, հեռացել է իր ընկերներնից, դրժում է իր ընկերներին անվճար տարածք տրամադրելու խոստումը։ Արդյունքում նա վերածվում է մոտ ընկերից՝ ոխերիիմ թշնամու, նա բոլոր բնակիչներին սպառնում է, որ դուրս կհանի բնակարանից։

## Դերերում
* Էնտոնի Ռեփ՝ Մարկ Քոեն
* Ադամ Պասկալ՝ Ռոջեր Դևիս
* Ռոզարիո Դոուսոն՝ Միմի Մարկես
* Ջեսսի Լ․ Մարթին՝ Թոմ Քոլինզ
* Ուիլսոն Ժերմեն Էրեդիա՝ Էնջել (Անգել)
* Իդինա ՄԵնզել՝ Մորին Ջոնսոն
* Թրեյսի Թոմս՝ Ջոան Ջեֆերսոն
* Թեյ Դիգզ՝ Բենջամին

## Բոքս-օֆիս
Ֆիլմը համաշխարհային վարձույթում հավաքել է 31 558 280 դոլար, որից ԱՄՆ- ում ՝ 29 077 547 դոլար։

## DVD
Բոհեմը թողարկվել է DVD-ով ԱՄՆ-ում 2006 թվականի փետրվարի 21-ին։

ԱՄՆ-ում DVD վարձույթը կազմել է 24 059 878 դոլար։

Մեծ Բրիտանիայում DVD-ով թողարկվել է 2006 թվականի օգոստասի 14-ին։

Blu-ray-ով՝ 2007 թվականի դեկտեմբերի 11։

## Քննադատումներ
Ֆիլմը ստացել է իրարամերժ քննադատություններ։ Rotten Tomatoes կայքում ֆիլմի վարկանիշը կազմում է 46 %։

## Ծանոթագրություններ

## Արտաքին հղումներ
* Ֆիլմի պաշտոնական կայքը
* Պաշտոնական բլոգը 

Կատեգորիա:1492 Pictures ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2005 դրամա ֆիլմեր
Կատեգորիա:2005 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Երաժշտական ֆիլմեր
Կատեգորիա:Ռոբերտ Դե Նիրոյի ֆիլմեր
Կատեգորիա:Քրիս Քոլամբուսի ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1989 թվականին
Կատեգորիա:Ֆիլմեր, որոնց գործողությունները տեղի են ունենում 1990 թվականին
Քայլի Բրայանտ

**Քայլի Բրայնտ**՝ (, ), ամերիկացի դերասանուհի, մոդել և երգչուհի՝ ծնված Ֆլորիդայում 1997 թվականի հոկտեմբերի 1-ին։

2018 թվականին դերասանուհին հայտնի է դարձել Ջոզետ «Ջոզի» Զալցմանի դերով՝ «Ժառանգություն» ֆենտեզի հեռուստասերիալում։

## Կենսագրություն
Ծնված լինելով՝ Ֆլորիդայում, Քայլին իր մանկության մեծ մասն անցկացրել է՝ Նևադա նահանգի Լաս Վեգաս քաղաքում, իսկ հետո 9 տարեկան հասակում տեղափոխվել է Լոս Անջելես, իր մոր և ավագ եղբոր՝ Քեյնի հետ (ծնված՝ 27 հոկտեմբերի, 1995)։ Նրա հայրական ընտանիքն ապրում է Հավայիում։

Սկսած 2018 թվականից նա ապրում է Քուինսի Ֆուսի հետ Ջորջիա նահանգի Ատլանտա քաղաքում՝ «Ժառանգություն» հեռուստասերիալի նկարահանումների համար։

### Կարիերա
Նա սկսել է իր մոդելային կարիերան 8 տարեկան հասակում, մինչև նրա 12 տարեկանը լրանալը, իսկ հետո 14 տարեկան հասակում սկսել է նարահանվել հեռուստաըեսությունում, հայտնվելով՝ Ամերիկյան սարսափ պատմությունում։ Արդյունքում նա ստացավ մշտական դեր Disney Channel-ի, Tatami Academy ընկերություններում, միաժամանակ հայտնվելով այնպիսի հեռուստասերիալներում, ինչպիսիք են՝ «Կյանքի հետապնդում», «Սանտա Կլարիտայի դիետան», «Ուղղակի առանց խոսքերի» կամ «Հանցագործ մտքեր» հեռուստասեիալները։

2018 թվականին միացել է «Վամպիրի օրագրերը» և «Առաջնածինները» հեռուստասերիալի սփին օֆի՝ «Ժառանգություն» հեռուստասերիալի նկարահանումներին, կատարելով Ջոզետա «Ջոզի» Զալցմանի դերը, ով Ալարիկ Զալցմանի և Ջո Լաֆլինի երկվորյակ դուստրերից է։ Հեռուստասերիալը էկրան է բարձրացել 2018 թվականի հոկտեմբերի 25-ին The CW հեռուստաալիքով։

Առաջին եթերաշրջանի 11-րդ սերիայում կատարել է «Stepping into the light» երգը։

## Ֆիլմագրություն
### Ֆիլմեր

### Հեռուստատեսություն
#### Հեռուստասերիալներ

#### Հեռուստաֆիլմեր

## Ծանոթագրություններ

## Արտաքին հղումներ

Կատեգորիա:Ամերիկացի մոդելներ
Կատեգորիա:Ամերիկացի երգչուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Դերասանուհիներ Կալիֆոռնիայից
UK Albums Chart

**UK Albums Chart** (*Միացյալ Թագավորության ալբոմների չարթ*), երաժշտական ալբոմների վաճառքների չարթ Մեծ Բրիտանիայում։ Կազմվում է The Official Charts Company (ОСС) ընկերության կողմից և հրապարակվում է *[[Music Week]]* ամսագրում (լավագույն 75), ինչպես նաև ОСС-ի պաշտոնական կայքում (լավագույն 100)։ 200 ալբոմներից բաղկացած ամբողջական ցանկը հրապարակվում է միայն *ChartsPlus* բյուլետենի տեսքով։

Չարթի հաշվարկին մասնակցելու համար ալբոմը պետք է բավարարի երկու պայմանի, պարունակել ոչ պակաս քան երեք երգ, կամ ունենալ 20 րոպեից ավելի տևողություն, ալբոմը չպետք է դասակարգվել որպես «բյուջետային» (այսինքն պետք է արժենա ավելին քան 4,24 ֆունտը)։ 1989 թվականից գոյություն ունի առանձին չարթ հավաքական ալբոմների համար։

Ալբոմների չարթը զիջում է հանրաճանաչությամբ UK Singles Chart սինգլերի չարթին, քանի որ այստեղ հաշվի են առնվում միայն վաճառքների տվյալները, և անտեսվում են ռադիոհեռարձակման և հեռուստաէկրանին հայտնվելու տվյալները։

## Ծանոթագրություններ

## Արտաքին հղումներ
*  Ամբողջական տարբերակ
* :

Կատեգորիա:Բրիտանական երաժշտություն
Կատեգորիա:Հիթ-շքերթներ
Oricon

**Oricon Inc.** (, ընթերցվում է՝ «օրիկոն կաբուսիկի-գայսյա»), ճապոնական ընկերություն, որը տրամադրում է Ճապոնիայի երաժշտության և երաժշտական արդյունաբերության մասին տեղեկություններ։ Ընկերության հիմնադրման պաշտոնական օրն է համարվում 1999 թվականի հոկտեմբերի 1-ը, սակայն այն ստեղծվել է մեկ այլ ընկերության հիմքի վրա, որը կոչվում էր **Original Confidence Inc.** (, ընթերցվում է՝ «կաբուսիկի-գայսյա օրինձինարու կոնֆիդենսու»)։ Այս կազմակերպությունը հիմնվել էր Սոկո Կոիկեի կողմից 1967 թվականին և հայտնի էր դարձել իր թողարկած հիթ-շքերթներով։

Կազմակերպությունում աշխատում են 203 աշխատակիցներ։

## Չարթեր
* Սինգլներ (1968 թվականից)
* Ալբոմներ (1987 թվականից)
* Կարաոկե (1987 թվականից)
* DVD-ներ (1999 թվականից)

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հիթ-շքերթներ
Կատեգորիա:Ճապոնիայի երաժշտություն
Սրտին մոտ

**«Սրտին մոտ»** (), ամերիկյան գեղարվեստական ֆիլմ, որ նկարահանվել է 1996 թվականին Ջոն Ավնեթի կողմից։ Գլխավոր դերերում են Ռոբերտ Ռեդֆորդը և Միշել Պֆայֆերը։

## Սյուժե
Ծերացող լրագրող Ուորրեն Ջասթիսն աստիճանաբար հեռանում է հեռահաղորդակցությունից։ Սալլի անունով գեղեցիկ աղջկա հետ ծանոթությունը արթնացնում է իր  մասնագիտության հանդեպ նախկին հետաքրքրությունը։ Նա աղջկա մեջ բացահայտում է հաղորդավարուհու տաղանդ և սկսում է ուսուցանել նրան լրագրության նրբությունները։ Նրանց միջև արթնանում են ռոմանտիկ զգացմունքներ։ Վերջ ի վերջո Սալլին առաջ է անցնում իր ուսուցչից մասնագիտական ասպարեզում և ձեռք է բերում աննախադեպ հանրաճանաչություն։ Ուորենը ստիպված դիմում է ավելի վտանգավոր մեթոդների՝ աղջկա ստվերի տակ չմնալու համար։

## Դերերում
* Ռոբերտ Ռեդֆորդ-Ուորրեն Ջասթիս
* Միշել Պֆայֆեր-Սալլի
* Սթակարդ Չեննինգ-Մարսիա ՄակԳրատ
* Ջո Մանթենիա-Բաքի Տերրանովա
* Քեյթ Նելլիգան-Ջոանա Քեննելի
* Գլենն Փլամմեր-Նեդ Ջեքսոն
* Ջեյմս Ռեբխորն-Ջոն Մերինո

## Մրցանակներ և առաջադրումներ
Ֆիլմում հնչվող Սելին Դիոն-ի կատարմամբ *«Because You Loved Me»* երգը առաջադրվել է «Օսկար»-ի, «Գրեմմի»-ի և «Ոսկե գլոբուս»-ի։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ռոմանտիկ ֆիլմեր
Գահերի խաղը (8-րդ եթերաշրջան)

«**Գահերի խաղը**» հեռուստասերիալի **ութերորդ և եզրափակիչ** եթերաշրջանը, որի պրեմիերան կայացել է HBO հեռուստաալիքով 2019 թվականի 14 ապրիլին, կազմված է, ի տարբերություն մնացած եթերաշրջանների, 6 դրվագներից։

Սա պայմանավորված է 10-սերիային ձևաչափով հարմարվելու համար նյութի պակասի հետ, ինչպես նաև այն պատճառով, որ 8 եթերաշրջանի յուրաքանչյուր սերիայի բյուջեն ավելի մեծ է, քան նախորդ եթերաշրջանի դրվագների բյուջեն։ Ութերորդ եթերաշրջանը թվով երրորդն է, որը հիմնված է սևագրությունների վրա և, որը թողարկվել է «Սառույցի և կրակի երգը» գրքային շրջանից առաջ։ Վերջին եթերաշրջանում տեղի կունենան իրադարձություններ, որոնք Ջորջ Մարթինի գրքային տարբերակում բացակայում են։ Ութերորդ եթերաշրջանը էկրանավորում է «Սառույցի և կրակի երգը» վերջին գրքի՝ «Գարնան մասին երազանքները» գործնական անունով, որն ավարտին չհասցվեց Ջորջ Մարթինի կողմից մինչև վերջին սեզոնի սերիաների սցենարները գրելը (գիրքը կավարտվի եթերաշրջանի ավարտից հետո)։

## Սյուժե
Ութերորդ եթերաշրջանն անմիջական 7-րդ եթերաշրջանի շարունակությունը։ Դեյներիս Թարգարիենը և իր վիշապները մեկնում են հյուսիս, իսկ Ոսկե թրերը՝ Արքայական Նավահանգիստ։ Սպիտակ քայլորդները մեկնում են Վինթերֆել։

## Ծանոթագրություններ

## Արտաքին հղումներ
* Սերիալի պաշտոնական կայք

Կատեգորիա:HBO-ի բնօրինակ ծրագրեր
Կատեգորիա:Գահերի խաղ
Բրանկո Ցվետկովիչ

**Բրանկո Ցվետկովիչ** (), սերբ բասկետբոլիստ։ Հանդես է գալիս հարձակվող պաշտպանի և թեթև հարձակվողի դիրքերում։

## Պրոֆեսիոնալ կարիերա
Պրոֆեսիոնալ կարիերան սկսել է Սերբիայում, որտեղ հանդես է եկել «Սպարտակ Սուբոտիցա» և «Բորաց Չաչակ» երիտասարդ ակումբների կազմերում։ Հայտնի է դարձել Սերբիայի բասկետբոլային լիգայում «ԲԱ Ժելեզնիկ» ակումբի կազմում հանդես գալուց հետո։ Այդ ակումբը 2005-06 թվականների մրցաշրջանին հաղթել է Ադրիատիկի լիգան, իսկ 2006-07 թվականներին մրցաշրջանին՝ Սերբիայի բասկետբոլի գավաթը։ Դրանից հետո պայմանագիր է կնքել իսպանական «Ժիրոնա» ակումբի հետ։ «Ժիրոնա» ակումբի կազմում հանդես գալու ընթացքում Բրանկոն խաղի ընթացքում միջինում հավաքում էր 9,1 միավոր։ 2006-2008 թվականներին հանդես է եկել Սերբիայի ազգային հավաքականներին կազմերում։

2008 թվականի օգոստոսի 2-ին հայտարարվել էր, որը Ցվետկովիչը պայմանագիր է կնքել Եվրալիգայի հունական «Պանիոնիոս» ակումբի հետ։ 2009 թվականին պայմանագիր է կնքել իսպանական «Սարագոսա 2002» ակումբի հետ։ 2011 թվականին տեղափոխվել է ղազախական «Աստանա Թայգերս», որտեղ համարվել է ակումբի ամենաարդյունավետ խաղացողներից մեկը։ 2016 թվականից 20-րդ համարի մարզաշապիկի ներքո հանդես է գալիս «Տադամոն Զոուկ» ակումբի կազմում։

## Ծանոթագրություններ

## Արտաքին հղումներ
* Խաղացողի էջը Euroleague.net կայքում

Կատեգորիա:Սերբ բասկետբոլիստներ
Լամիվուդին/նեվիրապին/զիդովուդին

**Լամիվուդին/նեվիրապին/զիդովուդին** (**3TC/NVP/AZT**), ՄԻԱՎ/ՁԻԱՀ բուժման համար օգտագործվող դեղորայք։ Այն լամիվուդինի, նեվիրապինի և զիդովուդինի ֆիքսնված դեղաչափերով դեղամիջոց է։ Այն օգտագործվում է առանձին կամ այլ հակառետրովիրուսային դեղերի հետ։ Այն խորհուրդ է տրվում օգտագործել հղիների բուժման համար։ Այն օգտագործվում է պերօրալ, օրական 2 անգամ։

Դեղամիջոցի տանելիություն լավ է։ Կողմնակի ազդեցությունները համապատասխանում են առանձին դեղերի կողմնակի ազդեցություններին։ Կողմնակի ազդեցությունները ներառում են ցանը, պանկրեատիտը, արյան սպիտակ բջիջների ցածր քանակը և մկանային ցավը։ Խորհուրդ չի տրվում իգտագործել լյարդի ծանր ախտահարումների դեպքում։ Հղիության և կաթնատտվության ժամանակ օգտագործումը անվտանգ է։ Խորհուրդ չի տրվում օգտագործել երեխաների բուժման համար։

Այն ԱՀԿ դեղերի ցուցակում է որպես առողջապահական համակարգում անհրաժեշտ ամենաանվտանգ և արդյունավետ դեղերից մեկը։ Արժեքը զարգացող երկրներում 8.54$-ից մինչև 18.94$ է մեկ ամսվա օգտագործման համար՝ 2014 թվականի տվյալներով։ Այս կոմբինացված դեղամիջոցը համընդհանուր հասանելի չէ ԱՄՆ-ում 2018 թվականից։

## Ծանոթագրություններ

## Հետագա ընթերցանության համար
*Package insert

Կատեգորիա:Առողջապահության համաշխարհային կազմակերպության հիմնական դեղեր
Կպչուկի իլիկաթիթեռ

**Կպչուկի իլիկաթիթեռ** (), իլիկաթիթեռների ընտանիքին պատկանող միջատ։ Գրանցված է Հայաստանի Կարմիր գրքում։

## Նկարագրություն
Խոշոր չափի թիթեռ է, որի առջևի թևի երկարությունը 60-75 մմ է, թևերի ընդհանուր գուներանգը ձիթամոխրագույն է, միջնամասում կա սեռին բնորոշ լայնակի զոլի տեսք ունեցող բաց գույնի հատված։ Հետին թևերը վառ վարդագույն են, հիմքի մոտ՝ սև, արտաքին երիզը կեղտոտ մոխրագույն է, ծոպերիզը՝ սպիտակ։

## Տարածվածություն
Տարածված է Եվրոպայի հարավային մասում, Փոքր Ասիայում, Իրանում, Միջին Ասիայում, Կովկասում և Անդրկովկասում, դեպի արևմուտք՝ Արևմտյան Եվրոպայի և Ռուսաստանի հարավով մինչև Տյան Շան և Պամիր։ Հայաստանում լայն տարածված է կենտրոնական և հարավային Հայաստանում։ Հայտնաբերված է Արագածոտնի (գյուղ Բյուրական), Կոտայքի (Գառնի, Հացավան), Արարատի (Ուրցաձոր գյուղի շրջակայք), Վայոց ձորի (Ջերմուկ քաղաք, Գնիշիկ, Արփի գյուղերի մոտ) և Սյունիքի (Մեղրի) մարզերից և «Խոսրովի անտառ» պետական արգելոցից։

## Էկոլոգիա
Ակտիվ չվող տեսակ է, որն ապրում է անապատներում, կիսաանապատներում, գիհու նոսրանտառներում, ճանապարհների երկայնքով անտառաշերտերում, քաղաքների և ավանների պուրակային գոտիներում, նեղատերև փշատենու մացառուտներում, ակտիվ մարդկային գործուներությունից զուրկ ռուդեռալ լանդշաֆտների հատվածներում։ Ձվադրում է փշատենի նեղատերև բույսի տերևների վրա, որտեղ էլ զարգանում են թրթուրները։ Տալիս է 2-3 սերունդ, թռչում է մայիսից մինչև սեպտեմբեր, հոկտեմբեր ամիսներ։ Ամառային-աշնանային սերնդների թվաքանակն ավելի բարձր է։

## Պահպանություն
Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։

Թվաքանակը բավականաչափ բարձր է՝ մեծ տատանումներով տարբեր տարիներին։

Վտանգման հիմնական գործոնները բացահայտված չեն։

Պահպանվում է «Խոսրովի անտառ» պետական արգելոցում։

## Ծանոթագրություններ
 

Կատեգորիա:Միջատներ
Կատեգորիա:Խոցելի տեսակներ
Կատեգորիա:ՀՀ Կարմիր գրքում գրանցված կենդանիներ
Որմզդեղնի կղզին Սոկոլնիկիում

**«Որմզդեղնի կղզին Սոկոլնիկիում»** (), ռուս նկարիչ Ալեքսեյ Սավրասոի (1830-1897) նկարը, որ ստեղծվել է 1869 թվականին։ Ներկայում ընդգրկված է Տրետյակովյան պատկերասրահի հավաքածուում ( 825)։ Նկարի չափերը՝ 62 × 88 սմ։

## Նկարագրություն
Նկարում պատկերված է սոճու անտառ, որի դիմացի դաշտում արածում է կովերի նախիրը։ Կուտակվող ամպերով պատված երկինքը, ինչպես նաև առաջին պլանում նկարված պղտոր ջրով ջրափոսերն ստեղծում են մռայլ ու սառը տպավորություն։ Ընդ որում՝ նկարն ինքը շատ պոետական ու ռեալիստական է` սկսած բորայի պատկերումից և վերջացրած խոտի ու թփերի ճյուղերի մանրամասն մշակմամբ։

## Պատմություն
1870 թվականին նկարը («Սոճու անտառակի տեսարան» խորագրով, ) ցուցադրվել է Մոսկվայի կերպարվեստը սիրողների միության ցուցահանդեսում։ Այն արժանացել է ցուցահանդեսի առաջին մրցանակի։ Նույն թվականին նկարը Սավրասովից գնել է Պավել Տրետյակովը։

1871-1872 թվականներին նկարը («Սոկոլնիկի» խորագրով) ցուցադրվել է Գեղարվեստական շրջիկ ցուցահանդեսների ընկերության (պերեդվիժնիկների) առաջին ցուցահանդեսում, իսկ 1873 թվականին («Որմզդեղնի կղզի» խորագրով, )՝ Կերպարվեստի կայսերական ակադեմիայում։

## Արձագանքներ
1870 թվականին արվեստի պատմաբան Կարլ Գերցը Սավրասովի «Որմզդեղնի կղզին Սոկոլնիկիում» նկարի մասին գրել է.

Արվեստագետ Նիկոլայ Նովոուսպենսկին նկարի մասին գրել է.

Նկարիչ Վասիլի Մեշկովը նշել է, որ «Սերմնագռավներից» երկու տարի առաջ նկարված «Որմզդեղնի կղզին Սոկոլնիկիում» նկարը «եղել է առաջին հաղթական նշաձողը կյանքը սավրասովյան հաստատման, ռուսական բնության հաղթանակի ճանապարհին»։

## Ծանոթագրություններ

## Արտաքին հղումներ
* 

Կատեգորիա:1869 նկարներ
Կատեգորիա:Ալեքսեյ Սավրասովի նկարներ
Կատեգորիա:Բնանկարներ
Կատեգորիա:Տրետյակովյան պատկերասրահի նկարներ
Վեներսբորգ

**Վեներսբորգ** (), քաղաք Շվեդիայում։

## Աշխարհագրություն
left|thumb
Քաղաքը գտնվում է Շվեդիայի արևմտյան մասի Վեստերգյոտլանդ նահանգում։ Գտնվում է Շվեդիայի խոշորագույն Վենեռն լճի հարավային ափին` Գյոթա-Էլվ գետի ակունքի մոտ և Գյոթեբորգ քաղաքից 85 կմ հյուսիս-արևելք։

Մինչև 1998 թվականը քաղաքը եղել է Էլվսբորգ հողատիրույթի վարչական կենտրոնը, սակայն վերջինիս՝ հարևաններ Գյոթեբորգ-Բոհուսի և Սքարաբորգի հետ Վեստրա-Գյոտլանդին միավորվելուց հետո դարձել է Վեներսբորգ կոմունայի կենտրոնը։

Վեներսբորգն ունի ցուրտ ծովային կլիմա։

## Պատմություն
Ներկայիս Վեներսբորգը գտնվում է ավելի հին բնակավայրի տարածքում, որը 1644 թվականին քաղաքային կարգավիճակ ստանալու հետ միասին ձեռք բերեց ներկայիս անունը։ Քաղաքը եղել է կարևոր առևտրային կենտրոն և սահմանային կետով ռազմական կայազոր՝ պաշտպանվելով Գյոթա-Էլվ գետի և Վենեռն լճի տրանսպորտային երթուղիներով։ 17-րդ դարում Սկանդինավիայի տարածքում պատերազմի ժամանակ Վեներսբորգը բազմիցս գրավվել և ավերվել է։ 1690 թվականին այն դարձել է Էլվսբորգ հողատիրույթի վարչական կենտրոնը, որը 1998 թվականին ընդգրկվել է Վեստրա-Գյոթալանդ նոր հողատիրույթի կազմում։

1800 թվականին Վեներսբորգում բնակվում էր շուրջ 1500 մարդ։ Թրոլլհեթթե և Գյոթա ջրանցքների կառուցումից հետո քաղաքն արագորեն զարգացել է։ 1834 թվականին աղետալի հրդեհը գրեթե ամբողջությամբ ոչնչացրել է քաղաքի կենտրոնը, այդ պատճառով կենտրոնի շենքերը հիմնականում թվագրվում են 19-րդ դարի երկրորդ կեսին։ 20-րդ դարում Վեներսբորգը դարձավ ծառայությունների ոլորտի խոշոր կենտրոն, իսկ հարևան Թրոլլհեթթանը վերածվեց արդյունաբերական կենտրոնի։

## Սպորտ
2013 թվականին քաղաքում անցկացվել է հոկեյի աշխարհի առաջնությունը։ 2019 թվականին ևս քաղաքում անցկացվել է հոկեյի աշխարհի առաջնությունը։

## Ծանոթագրություններ

Կատեգորիա:1641 թվականին հիմնադրված բնակավայրեր
Կատեգորիա:Շվեդիայի քաղաքներ
Վախուշտի Կոտետիշվիլի

**Վախուշտի Կոտետիշվիլի** (, ), վրացի խորհրդային գրականագետ, քննադատ, թարգմանիչ, բանասիրական գիտությունների դոկտոր, պրոֆեսոր, Վրաստանի մանկավարժական ակադեմիայի ակադեմիկոս, «Սաբա» մրցանակի դափնեկիր։

## Կենսագրություն
Ծնվել է վրացի անվանի գրականագետ, արվեստաբան, հասարակական գործիչ Վախթանգ Կոտետիշվիլու (1893—1937) ընտանիքում։ 1937 թվականին հորը գնդակահարել են՝ մեղադրելով հակախորհրդային գործունեության մեջ։

Վախուշտին 1959 թվականին ավարտել է Թբիլիսիի պետական համալսարանի արևելագիտության ֆակուլտետը։ 1965-ից 1977 թվականներին դասավանդել է համալսարանում։

Նրա առաջին բանաստեղծությունը լույս է տեսել 1954 թվականին, առաջին թարգմանությունները՝ 1958-ին;

1964 թվականին պաշտպանել է թեկնածուական ատենախոսություն «Հաֆիզի քնարերգության մեկնաբանության հարցի շուրջ» թեմայով։ Բանասիրական գիտությունների դոկտորի գիտական աստիճանի արժանացել է «Պարսկական դասական տաղաչափության կառուցվածքի մասին» ատենախոսական աշխատության համար, որը պաշտպանել է 1975 թվականին։

Ապրել է Թբիլիսիում, հոր՝ Վախթանգ Կոտետիշվիլու անունը կրող փողոցի 7-րդ շենքումում։

## Գրականություն
Мой век минутный. 2005 ISBN 5-94542-174-X

## Ծանոթագրություններ

## Արտաքին հղումներ

Կատեգորիա:Թբիլիսիի պետական համալսարանի շրջանավարտներ
Կատեգորիա:Բանասիրական գիտությունների դոկտորներ
Կատեգորիա:Պրոֆեսորներ
Կատեգորիա:Վրացի թարգմանիչներ
Կատեգորիա:Վրացի լեզվաբաններ
Վախթանգ Կոտետիշվիլի

**Վախթանգ Կոտետիշվիլի** (, ), բանահյուսագետ, գրականագետ, քննադատ, պատմաբան, նկարիչ, քանդակագործ, արվեստաբան, ժուռնալիստ, հասարակական գործիչ, վրաց բանահյուսագիտության հիմնադիր

## Կենսագրություն
Ծնվել է եկեղեցական աստիճանավորի ընտանիքում։

1911 թվականին ավարտել է Թիֆլիսի հոգևոր ճեմարանը, հոգևոր աստիճան ստացել, ուսումը շարունակել Պետերբուրգի հոգեբանա-նյարդաբանական ինստիտուտի մանկավարժական ֆակուլտետում, որ հիմնադրել էր անվանի գիտնական Վլադիմիր Բեխտերևը։

1914-ից 1918 թվականներին սովորել է Դորպատի կայսերական համալսարանի պատմաբանասիրական ֆակուլտետում, որն ավարտելուց հետո վերադարձել է Թիֆլիս, ուսուցչություն արել այդ քաղաքի դպրոցներում։

Սովորել է նաև Թիֆլիսի գեղարվեստի ակադեմիայում, որի առաջին շրջանավարտներից մեկն է եղել, իսկ տարիներ անց՝ 1930-1932 թվականներին՝ նրա ռեկտորը։

Ստեղծել է վրաց տասնիններորդ դարի գրականության դասընթաց, Թբիլիսիի պետական համալսարանում հիմնել բանահյուսության ամբիոն, այդ թեմատիկայով դասխոսություններ կարդացել, կազմակերպել առաջին բանահավաքչական գիտարշավը։

Վրաստանի խորհրդայնացումից հետո հանդես է եկել հակախորհրդային դիրքերից, 1921 թվականի փետրվարին, ի նշան բողոքի, գրող Կոնստանտինե Գամսախուրդիայի, պատմաբան Պավլե Ինգորոկվայի և բանաստեղծ Ալեքսանդրե Աբաշելու հետ սգո տարազ՝ սև  չուխա է հագել, մի քանի ամիս շրջել սգավորի տեսքով։

Անձնուրացաբար հանդես է եկել ի պաշտպանություն Մթածմինդայի (վրացերեն՝ Սուրբ սար) վրա գտնվող Սուրբ Դավիթ (վրացերեն՝ Մամա Դավիթի - Հայր Դավիթ) վանքի, որը, հակակրոնական պայքարի մոլուցքով տարված, ցանկանում էին պայթեցնել։

Գնդակահարվել է 1937 թվականի հունվարի 17-ին։

Վախթանգ Կոտետիշվիլու որդին՝ Վախուշտին, դարձել է անվանի գրականագետ ու թարգմանիչ, թոռներից Գուգան՝ նկարիչ, Թաթոն՝ ռեժիսոր։

## Հիշատակ
Վախթանգ Կոտետիշվիլու անունով է կոչվել Թբիլիսիի փողոցներից մեկը։

## Ծանոթագրություններ

## Արտաքին հղումներ
Он был ученым огромного диапазона 

Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:Վրացի արվեստաբաններ
Կատեգորիա:Վրացի գրականագետներ
Կատեգորիա:Վրացի լրագրողներ
Կատեգորիա:Վրացի հասարակական գործիչներ
Կատեգորիա:Վրացի նկարիչներ
Կատեգորիա:Վրացի պատմաբաններ
Կատեգորիա:Վրացի քանդակագործներ
Աբրահամ Նահապետյան

**Աբրահամ Լևոնի Նահապետյան** (**Պողոս վարդապետ**, ), հայ եկեղեցական, հասարակական գործիչ։ Հայաստանի հայ կաթոլիկների հոգևոր առաջնորդ։

## Կենսագրություն
Աբրահամ Նահապետյանը ծնվել է 1820 թվականին, Քավթառլու (այժմ՝ Փանիկ՝ Հայաստանի Շիրակի մարզում) գյուղում։ 1856 թվականին ավարտել է Սարատովի հոգևոր սեմինարիան։ 1857 թվականից եղել է Հայաստանի հայ կաթոլիկների հոգևոր առաջնորդը։ 1859 թվականին ծննդավայրում հիմնել է քառամյա հայկական դպրոց, որտեղ նաև դասավանդել է, 1906 թվականին հիմնել է հիվանդանոց։ Զբաղվել է նաև այգեգործությամբ։ Արփաչայի ափին հիմնել է պտղատու այգի (15 հեկտար), որը հայտնի է «Վարդապետի բաղ» անվամբ։

## Մահ
Նահապետյանը մահացել է 1906 թվականին Քավթառլու գյուղում։ Թաղված է ծննդավայրի Ս. Տիրամոր եկեղեցու զանգակատանը։

## Պարգևներ
* Ռուսական կառավարության Ս. Աննայի ոսկե խաչ շքանշան (1885):

## Ծանոթագրություններ

Կատեգորիա:Հայ հասարակական գործիչներ
Կատեգորիա:Հայ կաթողիկե քահանաներ
Վանգ Հեդի

**Վանգ Հեդի**, հայտնի է նաև որպես **Դիլան Վանգ** (, փինյին՝ Wáng Hè Dì, ), չինացի դերասան, երգիչ և մոդել։ Առավել հայտնի է իր առաջին գլխավոր դերով՝ որպես Դաումեն Սի՝ 2018 թվականին նկարահանված «Ընկնող աստղերի այգի» հեռուստասերիալում։ Դրա շնորհիվ նա հայտնի է դարձել Չինաստանում  և ողջ Ասիայում։

## Վաղ կյանք և կրթություն
Վանգը ծնվել է 1998 թվականի դեկտեմբերի 20-ին Չինաստանի Սիչուան նահանգի Չենդու քաղաքում։ Եղել է 16-րդ կարգի բորտուղեկցորդ և նախքան շոու բիզնեսում դեբյուտ ունենալը, նաև դարձել է պրոֆեսիոնալ մամլո խոսնակ բորտուղեկցորդների համար, նախքան։

## Կարիերա
### 2016–2017: Սկիզբ
2016 թվականին Վանգը հաղթել է «Սիչուաս քամփուս կարմիր փառատոնի» ընդհանուր առաջնությունը (四川校园红人盛典)։ Արարողությունը հովանավորվել է մի քանի համալսարանների և քոլեջների կողմից, և այն պաշտոնապես ընդգրկվել է զվարճանքների ինդուստրիայում։

2017 թվականի հունիսին Վանգը մասնակցել է Youku առցանց հարթակի Super Idol շոուին և դարձել վերջնական հաղթող։ Այս ժամանակահատվածում Էնգի Չայը նրան հրավիրել է խաղալ գլխավոր դերը «Ընկնող աստղերի այգի» սերիալում։ Harper's Bazaar China ամսագրի նոյեմբերյան համարում Վանգը հայտնվել է վերոհիշյալ սերիալի այլ աստղեր՝ Դարեն Չենի, Ցեզար Վուի և Կոննոր Լեոնգի հետ միասին։

### 2018-ներկայում։ Ժողովրդականության աճ
Վանգը հայտնի է դարձել խաղալով 2018 թվականի «Ընկնող աստղերի այգի» հեռուստասերիալի առաջատար դերում՝ որպես Դաո Մին Սի։ Սերիալը համարվում էր հանրահայտ թայվանական համանուն դրամատիկական սերիալի ռիմեյքը, որը հիմնված է ճապոնական shjjo manga սերիալի վրա։ Հեղինակն է Յոկո Կամիոն։

2018 թվականի հոկտեմբերին հայտարարվել է, որ Վանգը կմիանա Hunan TV-ի The Inn էստրադային շոուի երկրորդ սեզոնին։

2019 թվականի հունվարին հայտարարվել է, որ Վանգն ընտրվել է «Հավերժական գիշեր» ֆենտեզի դրամայում՝ որպես գլխավոր դերակատար։

## Ֆիլմագրություն
### Հեռուստասերիալ

### Էստրադային

## Սկավառակագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* Dylan Wang on Sina Weibo (in Chinese) (registration required)
* 

Կատեգորիա:Չինացի դերասաններ
Կատեգորիա:Չինացի երգիչներ
Կատեգորիա:Չինացի մոդելներ
Ես տասնինը տարեկան էի

«**Ես տասնինը տարեկան էի**» (), 1968 թվականի ֆիլմ։ Նկարահանվել է ռեժիսոր Կոնրադ Վոլֆի կողմից, որ ծագումով եղել է գերմանացի և մասնակցել է Հայրենական մեծ պատերազմին Կարմիր բանակի շարքերում։ Ֆիլմն էկրան է բարձրացել 1968 թվականին։ Ֆիլմի սյուժեն հիմնված է ռեժիսորի անձնական փորձի վրա։ Այն ներառվել է գերմանական կինոյի հարյուր կարևորագույն կինոնկարների ցանկում։

## Սյուժե
19-ամյա Գրեգոր Հեքերը մեծացել է Մոսկվայում։ Նրա ծնողները տարիներ առաջ փախել էին Գերմանիայից՝ խուսափելով նացիստական ռեժիմի հետապնդումներից։ Ֆիլմի գործողությունները տեղի են ունենում 1945 թվականի ապրիլ-մայիս ամիսներին, երբ Կարմիր բանակի շարքերում պատանին մասնակցում է իր անծանոթ հայրենիքի տարածքում մղվող մարտերին։ Լեյտենանտ Հեքերի առաջին պատասխանատու առաջադրանքը դառնում է ծառայությունը որպես Բեռնաու քաղաքի ռազմական պարետ։ Այնուհետև նա մասնակցում է Սպանդաուի միջնաբերդը խորհրդային զորքերին հանձնելու շուրջ բանակցություններին և աշխատում է այն կետերից մեկում, որտեղ գերմանացի զինվորների ցրված խմբերը կարող էին հանձնել զենքերը։

## Դերերում
* Եկի Շվարց – Գրեգոր Հեքեր
* Վասիլի Լիվանով – Վադիմ Գեյման
* Ալեքսեյ Էյբոժենկո – Սաշա Ցիգանյուկ
* Գալինա Պոլսկիխ – խորհրդային աղջիկ
* Ենի Գրյոլլման – գերմանացի աղջիկ
* Միխայիլ Գլուզսկի – խորհրդային գեներալ
* Անատոլի Սոլովյով – ավագ
* Կալմուրզա Ռախմանով – Չինգիզ
* Յոհաննես Վիկե – բերդի պարետ
* Ռոլֆ Հոպպե – մայոր Բերինգ
* Դիտեր Ման – Վիլլի Լոմմեր

## Ծանոթագրություններ

## Արտաքին հղումներ
* 
* 

Կատեգորիա:1968 դրամա ֆիլմեր
Կատեգորիա:1968 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ռազմական ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:1960-ականների գերմանական ֆիլմեր
Հակոբ Նազարեթյան

**Հակոբ Պողոսի Նազարեթյան** (), հայ փիլիսոփա, հոգեբան։ Փիլիսոփայական գիտությունների դոկտոր (1990), պրոֆեսոր (1996): «Դուբնա» միջազգային համալսարանի և ՌԴ նախագահին առընթեր պետական կառավարման ակադեմիայի պրոֆեսոր։

## Կենսագրություն
Հակոբ Նազարեթյանը ծնվել է 1948 թվականի մայիսի 5-ին Ադրբեջանի Բաքու քաղաքում։ 1971 թվականին ավարտել է Մոսկվայի Մ. Թորեզի անվան օտար լեզուների պետական ինստիտուտը։ 1994 թվականից դասախոսել է Մոսկվայի պետական համալսարանի հոգեբանության ֆակուլտետում, միաժամանակ եղել է Ռուսաստանի գիտությունների ակադեմիայի նախագահության «Հասարակական գիտությունները և արդիականությունը» (ռուսերեն) ամսագրի գլխավոր խմբագրի տեղակալ։

## Աշխատություններ
Աշխատությունները վերաբերում են մշակութային մարդաբանությանը, պատմական և քաղաքական հոգեբանությանը։ Բազմաթիվ հրապարակումների, մենագրությունների և բուհական դասագրքերի հեղինակ է։ Հակոբ Նազարեթյանը տեխնո-հումանիտար հավասարակշռության հիպոթեզի հեղինակն է։ Այն ենթադրում է, որ վարքի ու մտածողության մշակութային կարգավորիչների զարգացումը կապված է տեխնիկական առաջընթացի հետ։

## Մահ
Մահացել է 2019 թվականի փետրվարի 15-ին, Մոսկվայում։

## Անդամակցություն
* Տիեզերագնացության ակադեմիայի թղթակից անդամ (1994)։
* Ինֆորմատիզացիայի միջազգային ակադեմիայի լիիրավ անդամ (1996)։
* Ռուսաստանի բնական գիտությունների ակադեմիայի լիիրավ անդամ (1998)։

## Երկեր
* Очерк западных школ социальной психологии. Уч. пособие. М., 1975.
* Кибернетика и интеграция наук. Об интегративных перспективах системно-кибернетического стиля мышления, Ереван, 1986.
* Интеллект во Вселенной: истоки, становление, перспективы. М., 1991.
* Агрессия, мораль и кризисы в развитии мировой культуры. Курс лекций. М., 1996.
* Агрессивная толпа, м ассовая паника, слухи. Лекции по социальной и политической психологии, М., 2003.
* Цивилизационные кризисы в контексте Универсальной истории. (Синергетика — психология — прогнозирование). М., 2004.
* Психология стихийного массового поведения, лекции. М., 2005.
* Антропология насилия и культура самоорганизации. Очерки по эволюционно-исторической психологии. М., 2008.
*Антропология насилия и культура самоорганизации: очерки по эволюционно-исторической психологии. УРСС, 2012 - Social Science - с. 256.  
* Hелинейное будущее, 2013.
* История, философия и методология науки и техники, учебник для магистров. М., 2014 (соавтор).
* Нелинейное будущее. Мегаистория, синергетика, культурная антропология и психология в глобальном прогнозировании. М., 2014.
*  The 21st century Singularity and global futures. A Big History perspective. Springer, Cham, 2020 (co-author).

## Ծանոթագրություններ

Կատեգորիա:Հայ փիլիսոփաներ
Կատեգորիա:Հայ հոգեբաններ
Կատեգորիա:Ռուս փիլիսոփաներ
Կատեգորիա:Ռուս սոցիոլոգներ
Կատեգորիա:Ռուս հոգեբաններ
Կատեգորիա:Ֆուտուրոլոգներ
Կատեգորիա:Դասագրքերի հեղինակներ
Կատեգորիա:Փիլիսոփայական գիտությունների դոկտորներ
Կատեգորիա:Մոսկվայի պետական համալսարանի դասախոսներ
Կատեգորիա:Մոսկվայի լեզվաբանական համալսարանի շրջանավարտներ
Կատեգորիա:Փիլիսոփաներ այբբենական կարգով
Կատեգորիա:Հայ պրոֆեսորներ
Կատեգորիա:Հայ գիտնականներ
Արտասահմանում ռուսական ռազմական բազաների ցանկ

thumb|Ռուսական 102-րդ ռազմաբազայի զորքերը Երևանում շքերթի ժամանակ:|alt=
**[[Ռուս-վրացական պատերազմ|Արտասահմանում]] ռուսական ռազմական բազաների ցուցակ**, այս հոդվածում ցուցակագրվում են Ռուսաստանի ռազմական բազաները արտասահմանում։ Ռուսաստանի ռազմական բազաները և օբյեկտները տեղավորված են նախկին սովետական հանրապետություններում, որոնք ռուսական քաղաքական լեզվով անվանվում են "մոտ արտասահման"։

Սովետական միության փլուզման հետևանքով վաղահաս զգուշացնող ռադար կայանները մնացին նախկին սովետական հանրապետություններում։ Մի քանիսը՝  Լատվիայի Սկրունդա-1 ռադարները և Ուկրաինայի Դնեստր ռադարները, այլևս չեն կազմում ռուսական վաղահաս զգուշացնող  համակարգի մաս։ Բելառուսում և Ղազաղստանում ռադարնեռը վարձակալվում են Ռուսաստանի կողմից։

2003 թվականին Կոմերսանտ թերթը տպագրեց արտասահմանում Ռուսաստանի ռազմական ներկայության քարտեզ։ 2018 թվականին տեղեկացվեց, որ Ռուսաստանը գործածում է առնվազն 21 բազմանշանակ ռազմական օբյեկտներ արտասահմանում

## Ներկայիս բազաներ

## Նախկին բազաներ

## Ղրիմ

## Նախագծած

## Տես նաև
* Արտերկրում աշխարհի երկրների ռազմակայաններ

## Ծանոթագրություններ

Կատեգորիա:Ռուսաստանի ռազմաբազաներ
Գայանե Նիկողոսյան

**Գայանե Գերասիմի Նիկողոսյան** (), հայ հիգիենիստ։ Բժշկական գիտությունների դոկտոր (1969), պրոֆեսոր (1970): Երևանի բժշկական ինստիտուտի պրոբլեմային հիգիենայի հանձնաժողովի նախագահ։

## Կենսագրություն
Գայանե Նիկողոսյանը ծնվել է 1921 թվականի հուլիսի 12-ին, Վրաստանի  Թիֆլիս քաղաքում։ 1944 թվականին ավարտել է Երևանի բժշկական ինստիտուտը։ 1943 թվականից աշխատել է Երևանի բժշկական ինստիտուտում։ 1959-1985 թվականներին եղել է երեխաների և դեռահասների հիգիենայի ամբիոնի վարիչ, Առողջության և ատամնաբուժական ֆակուլտետների դեկան, 1970-1989 թվականներին՝ ՀԽՍՀ առողջապահության նախարարության երեխաների առողջության պահպանության գլխավոր մասնագետ, Երևանի բժշկական համալսարանի պրոբլեմային հիգիենայի հանձնաժողովի նախագահ։ 1992 թվականից բնակվել է Լոս Անջելեսում։

Աշխատանքները վերաբերում են երեխաների առողջական վիճակի, ֆիզիկական զարգացման, մանկական հիմնարկներում ուսումնադաստիարակչական աշխատանքների հարցերին։

## Մահ
Մահացել է 2010 թվականին։ Թաղված է Երևանի Թոխմախի գերեզմանատանը։

## Անդամակցություն
* Հիգիենիստների հասարակական խորհրդի անդամ։
* «Երեխաների և դեռահասների հիգիենայի» հարցերով հանձնաժողովի անդամ։

## Երկեր
* Երեխաների ուսումնա-դաստիարակչական պրոցեսի կազմակերպումը, Նիկողոսյան Գայանե Գերասիմի, ՀԽՍՀ Առողջապահության մինիստրության սանլուստուն, Երևան, «Հայաստան», 1976։
* Նիկողոսյան Գ. Գ., Երեխաների և դեռահասների հիգիենա, Երևան, 1967։
* Երեխաների և դեռահասների հիգիենայի դասագիրք, Նիկողոսյան Գայանե Գերասիմ, Հայկական ԽՍՀ առողջապահության մինիստրության գիտական բժշկական խորհուրդ, Երևան, «Հայաստան», 1967։

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևան քաղաքում թաղվածներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Թոխմախի գերեզմանատանը թաղվածներ
Կատեգորիա:Հայ հիգիենիստներ
Կատեգորիա:Հայ պրոֆեսորներ